เคยฉีดยาคุมมาค่ะ เเต่คุนนัดไปฉีดครบ3เดือนค่ะเรยไม่ได้ไปฉีดค่ะเคยมีรัยกะเเฟนเเค่ครั้งเดียวใส่ถุงยาตอนนั้นฉีดยาคุมยุ ก็เรยไม่ได้คิดไรมาก แต่พอยาคุมหมดกะไม่ได้ไปฉีดอีกเรยค่ะแต่ก็ไม่ได้มีเพศสัมพันหลังจากนั้นค่ะก็หยุดฉีดไปเรย แต่ประจำเดือนมาปกติที่เคยมาก็4วัน เดือนต่อมาประจำเดือนก็มาค่ะเเต่มาเยอะกว่า4วัน ประมาน7วันเเร้วค่ะ เกิดจากอะไรค่ะ รึว่ายาคุมค่ะ
สวัสดีค่ะ หากหยุดฉีดยาคุมกำเนิดแล้ว แต่ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น และหากได้มีประจำเดือนมาแล้ว ก็แสดงว่ารังไข่ได้กลับมาทำงานเป็นปกติแล้วส่วนการที่รอบประจำเดือนก่อนๆ มีเลือดออกนาน 4 วัน แล้วในรอบนี้มา 7 วัน ก็ถือว่ายังปกติดีค่ะ และหากเลย 7 วันไปแล้วได้มีเลือดออกกะปริดกะปรอยอีก 2-3 วัน ก็ไม้ได้ถือว่าผิดปกติเช่นกันค่ะทั้งนี้ การที่ประจำเดือนในรอบก่อนๆ มาปริมาณน้อย ก็น่าจะเกิดจากผลของยาฉีด ที่ทำให้เยื่อบุโพรงมดลูกบางลง จึงหลุดลอกออกมาเป็นประจำเดือนน้อยลง แต่เมื่อหยุดฉีดยาไป เยื่อบุโพรงมดลูกก็ค่อยๆ กลับมาเป็นปกติ และทำให้มีประจำเดือนมากขึ้นได้ค่ะ ดังนั้น แนะนำควรสังเกตอาการไปก่อน หากรวมแล้ว ไม่ได้มีเลือดออกนานเกิน 10 วัน ก็ไม่ได้ถือว่าผิดปกติอะไร แต่หากนานเกิน ก็ควรไปพบสูติ-นรีแพทย์เพื่อตรวจหาสาเหตุค่ะ